බදුල්ල - මහියංගනය ප්‍රධාන මාර්ගයේ තිඹිරිගස්පිටිය ප්‍රාථමික විද්‍යාලය අසලදී ඊයේ (04) රාත්‍රී අනතුරක් සිදුව තිබෙනවා.දියතලාව යුද හමුදා කදවුරට අයත් බැකෝ යන්ත්‍රයක් පටවාගත් ස්කැමල් වර්ගයේ රථයක් මෙලෙස අනතුරට ලක්ව ඇති බවයි වාර්තා වන්නේ.දියතලාවේ සිට නාඋල දක්වා ධාවනය වෙමින් සිටි අවස්ථාවේදී රථය මෙම අනතුරට මුහුණ පා ඇත්තේ.රථයේ තිරිංග ක්‍රියාවිරහිත වීමෙන් අනතුර සිදුව ඇති බවයි මුලික පොලිස් පරීක්ෂණ වලින් අනාවරණය වන්නේ.අනතුරින් රථයේ රියදුරු ලෙස කටයුතු කළ හමුදා සෙබලා සහ තවත් හමුදා සෙබලෙක් තුවාල ලබා ඇති බව සඳහන්.අනතුර සම්බන්ධයෙන් බදුල්ල පොලීසිය වැඩිදුර පරීක්ෂණ සිදුකරනවා.